ജെഫ്രി ഹാൾ

ജെഫ്രി കോണർ ഹാൾ (1945 മെയ് 3-ന് ജനനം) ഒരു അമേരിക്കൻ ജെനറ്റിസിസ്റ്റും, ക്രോണോബയോളജിസ്റ്റുമാണ്. അദ്ദേഹം ബ്രാൻഡിയസ് യൂണിവേഴ്സിറ്റിയിലെ ജീവശാസ്ത്ര വിഭാഗത്തിൽ പ്രൊഫസറാണ്.Jeff Hall - Brandeis Faculty Guide ഇപ്പോൾ മെയിനിലെ കാമ്പ്രിഡിജിൽ. അദ്ദേഹം ഈച്ചകളുടെ സ്വഭാവസവിശേഷതകളും, അതിന്റെ ന്യൂറോളജിക്കൻ കേന്ദ്രങ്ങളുടേയും, പരീക്ഷണത്തിലായിരുന്നു. അതിലൂടെ ഡ്രോസോഫില്ല മെലാനോഗാസ്റ്റർ എന്ന  പഴയീച്ചകളിലെ ജൈവഘടികാരത്തിന്റെ മെക്കാനിസത്തെ മനസ്സിലാക്കാൻ കഴിഞ്ഞതോടെ, ന്യൂറോണുകളിലെ ലിംഗവ്യത്യാസം എങ്ങനെ സാധ്യമാകുന്നു എന്ന അറിവിലേക്ക് വെളിച്ചം പകർന്നു. ക്രോണോബയോളജിയിലെ ഈ കണ്ടുപിടിത്തത്തിൽ നാഷ്ണൽ അക്കാദമി ഓഫ് സയൻസിലേക്ക് മൈക്കൽ യങ്ങ്, മൈക്കൽ റോസ്ബാഷ് എന്നിവരോടൊപ്പം അദ്ദേഹത്തെ തിരഞ്ഞെടുത്തിരുന്നു.

സിർക്കാഡിയൻ താളവ്യത്യാസങ്ങളെ നിയന്ത്രിക്കാനാകുന്ന മെക്കാനിസത്തെ വികസിപ്പിച്ചെടുത്തതിന് ജെഫ്രി സി. ഹാൾ, മൈക്കൽ റോസ്ബാഷിനോടൊപ്പം മൈക്കൽ യങ്ങിന് 2017-ലെ ഫിസിയോളജിയിലെ നോബേൽ പുരസ്കാരം നേടി.

 ജീവിതം 

 ആദ്യകാല ജീവിതവും പഠനവും 
ജെഫ്രി ഹാൾ നൂയോർക്കിലെ ബൂർക്ക്ലിനിലാണ് ജനിച്ചത്, വളർന്നത് വാഷിങ്ടൺ ഡി.സിയിലും. യു.എസ് സെനറ്റിനെ സംരക്ഷിക്കുന്ന അസോസിയേറ്റഡ് പ്രസ്സിലെ റിപ്പോർട്ടറായിരുന്നു അച്ഛനായ ജോസഫ് ഹാൾ. എന്നും പത്രം വായിക്കാനും സമകാലീന വാർത്തകൾ മനസ്സിലാക്കാനും അച്ഛൻ എന്നും ജെഫ്രിയെ നിർബന്ധിക്കുമായിരുന്നു. ഹൈസ്ക്കൂളിൽ പഠനത്തിൽ മികച്ചതായതുകൊണ്ടുതന്നെ അദ്ദേഹം മെഡിസിൻ എടുക്കാൻ തീരുമാനിച്ചു. 1963-ൽ ആംഹെർസ്റ്റ് കോളേജിൽ ബാച്ചിലർ ഡിഗ്രി നേടി. അപ്പോഴാണ് ജീവശാസ്ത്രത്തിലെ തന്റെ താൽപര്യത്തെ അദ്ദേഹം തിരിച്ചറിയുന്നത്. പിന്നീട് പഴയീച്ചകളിലെ ജീവ സന്തുലനാവസ്ഥയിലും, ഘടനയിലും തൽപരനാകുകയും, അതിലേക്ക് റിസർച്ചുകൾ കേന്ദ്രീകരിക്കുകയും ചെയ്തു. അതിൽ വിജയിച്ചതോടെ അദ്ദേഹത്തെ വാഷിങ്ടണിലെ യൂണിവേഴ്സിറ്റിയിലെ ജെനറ്റിക്സിന് വേണ്ടി കേന്ദ്രീകരിച്ചിരിക്കുന്ന ലാബിലേക്ക് തന്റെ റിസർച്ചുകളെ മാറ്റാനുള്ള അനുമതി ലഭിച്ചു, അതോടെ അദ്ദേഹത്തിന്റെ പഠനങ്ങൾ കൂടുതൽ വിപുലമായി.

 അവലംബം

വർഗ്ഗം:1945-ൽ ജനിച്ചവർ
വർഗ്ഗം:നോബൽ സമ്മാനം നേടിയ അമേരിക്കക്കാർ
വർഗ്ഗം:അമേരിക്കൻ ജനിതകശാസ്ത്രജ്ഞർ
വർഗ്ഗം:ജീവിച്ചിരിക്കുന്നവർ
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ